**Razpis za delovno mesto za voznika/administrativnega pomočnika pri konzularnih in drugih delih**

Veleposlaništvo Republike Slovenije v Buenos Airesu išče novega strokovnega sodelavca za polni delovni čas (40 ur tedensko), in sicer za delovno mesto:

**Voznik/administrativni pomočnik pri konzularnih in drugih delih (M/Ž)**

Opis delovnih nalog:

* opravljanje prevozov in spremljanje predstavnikov veleposlaništva;
* opravljanje vzdrževalnih del in izvajanje manjših popravil na vozilu ter prostorih veleposlaništva;
* vodenje potrebnih evidenc;
* vsakodnevna administrativno-tehnična opravila, arhiviranje in pomoč pri osnovnih konzularnih nalogah;
* zagotavljanje podpore pri diplomatskem in konzularnem delu veleposlaništva ter pri organizaciji sestankov in dogodkov;
* pomoč pri poročanju veleposlaništva, obdelava podatkov, prevajanje, jezikovni pregled besedil;
* vse naloge se opravljajo v skladu z navodili Ministrstva za zunanje in evropske zadeve in vodje veleposlaništva.

Pogoji:

* končano srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* vozniški izpit B kategorije;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* zaželeno najmanj dve leti delovnih izkušenj;
* znanje španskega na višjem nivoju;
* poznavanje del z informacijsko tehnologijo za pisarniško rabo – programi iz okolja Windows (Word, Excel), elektronska pošta, internet
* veljavno dovoljenje za bivanje in delo v Argentini, če kandidat ni argentinski državljan.

Prednost pri izbiri bodo imeli kandidati s poznavanjem in izkušnjami z delovnega področja:

* dobro poznavanje mesta Buenos Aires;
* izpit B kategorije minimalno 5 let;
* opravljenim usposabljanjem varne vožnje;
* vodenjem evidenc v programih Microsoft;
* vodenjem potrebnih evidenc vezanih na vzdrževanje vozil;
* izkušnjami z vzdrževanjem vozil;
* dobrimi komunikacijskimi sposobnostmi;
* znanje slovenskega jezika in/ali angleškega jezika.

Nastop dela: pozimi s poskusno dobo 6 mesecev. (op. gre za slovensko poletje)

Urnik lahko variira in je odvisen od obveznosti osebja veleposlaništva.

Vse zainteresirane kandidate prosimo, da prijavo, skupaj z življenjepisom (<https://europa.eu/europass/eportfolio/screen/profile-wizard?lang=sl>) in kratkim motivacijskim pismom pošljejo najkasneje do 15. junija 2025 do 23:59 ure na elektronski naslov veleposlaništva: sloembassy.buenosaires(at)gov.si z oznako: "prijava na razpis".

Po pregledu prijav na veleposlaništvu bomo izvedli izbirni postopek ter preko videokonference opravili intervju oz. pogovor s kandidati, ki se bodo uvrstili v naslednji krog. Izbrani kandidat bo varnostno preverjen s strani Ministrstva za zunanje in evropske zadeve Republike Slovenije.

V razpisu veleposlaništva smo uporabili izraze zapisane v moški slovnični obliki, ki  so uporabljeni kot nevtralni za ženski in moški spol.